मैथ्यू तूफान को ध्यान में रखते हुए अमेरिकी राष्ट्रपति ओबामा ने फ्लोरिडा में गुरुवार को आपातकाल की घोषणा कर दी है। तूफान की वजह से अमेरिका में सभी उड़ाने रद्द कर दी गई है। फ्लोरिडा के गवर्नर ने लोगों को चेतावनी दी है कि यह तूफान सीधे तट से टकरा सकता है जो खतरनाक साबित हो सकता है। तीनों ही प्रांतों में सडक़ें पानी में डूब गयी हैं। स्थानीय अधिकारियों के अनुसार हैती में तूफान की चपेट में आकर करीब 261 लोगों की मौत हो गयी है और हजारों लोग अपने घरों से विस्थापित हो चुके हैं। फ्लोरिडा, जार्जिया तथा दक्षिणी कैरोलिना ने विस्थापितों के लिये शिविर खोल दिये हैं और इसमें बड़ी संख्या में लोग पहुंच भी रहे हैं।